ועדת הכספים, כנסת 25, פרוטוקול מספר 177, 2023-06-21 00:00

משה גפני: בוקר טוב

משה גפני:  אני מתכבד לפתוח את ישיבת ועדת הכספים

משה גפני:  על סדר-היום: הצעת תקציב ועדת הבחירות המרכזית לכנסת לשנים 2023-2024

משה גפני:       מנהלת ועדת הבחירות, אורלי עדס, בבקשה

אורלי עדס: בוקר טוב

אורלי עדס:  אדוני היושב-ראש, אני חושבת שלא יכולתי לבקש בוקר טוב יותר לקיים את הדיון על תקציב המדינה אחרי שביממה האחרונה ראינו איך נראית מערכת בחירות כשמגיעים אליה לא ערוכים מראש, לא מאורגנים, לא מתוכננים ומה המשמעות הקריטית של מערכת בחירות כזאת

חנוך דב מילביצקי: גברת עדס, ברשותך, כי זה קצת צורם

חנוך דב מילביצקי:  בכל זאת אנחנו חיים במדינת ישראל והבוקר הזה הוא ממש בוקר לא טוב לארבע משפחות

משה גפני: בוקר מאוד קשה

חנוך דב מילביצקי: לכן אני חושב שחשוב שנתחיל בזה שאנחנו כמובן ליבנו עם משפחות הנרצחים ואנחנו מאחלים החלמה לפצועים

חנוך דב מילביצקי:  כל הדברים האחרים הם פרספקטיבה לדברים האלה

אורלי עדס: בהחלט

משה גפני: הוועדה כולה

חמד עמאר: גם אני משתתף בצערן של המשפחות והחלמה מהירה לכל הפצועים

משה גפני: החלמה מהירה לפצועים

משה גפני:  נורא ואיום, בוקר נורא

אורלי עדס: בהחלט

אורלי עדס:  אני מניחה שאין אזרח במדינת ישראל שלא משתתף במילים הללו

אורלי עדס:       לגבי מערכת הבחירות ותקציב ועדת הבחירות

אורלי עדס:  כולנו בוודאי לא רוצים לראות מערכת בחירות כזאת לכנסת

אורלי עדס:  לכך נועד תקציב הוועדה

אורלי עדס:       	אני אציג לכם את תקציב הוועדה

אורלי עדס:  אני אשמח אם תאפשרו לי להסביר אותו

אורלי עדס:  ככל שלא יינתן לכם מענה, אני מניחה שאוכל לענות על רוב הדברים

אורלי עדס:  כמובן אשמח לענות לשאלות

אורלי עדס:  אני אסביר כמובן גם את המשמעות ומדוע יש גידול משמעותי בתקציב הוועדה לשנים 2023-2024

אורלי עדס:       הצעת התקציב שאתם רואים כאן, נדונה קודם כול בפורומים המקובלים במוסדות ועדת הבחירות המרכזית, בנשיאות ועדת הבחירות שכוללת את יו"ר הוועדה וסגניו מארבע הסיעות הגדולות ובמליאת הוועדה שכוללת את נציגי כל סיעות הבית ואושרה על-ידם

אורלי עדס:       אני אתן כמה הערות מקדימות

אורלי עדס:  סך-הכול הצעת התקציב לשנת 2023 עומדת על 66,667,000 שקלים ולשנת 2024 היא עומדת על 80,777,000 שקלים וזאת לעומת 45 מיליון בשנת 2022

אורלי עדס:       קודם כול, נתונים כלליים והקדמות כלליות

אורלי עדס:  נתוני ביצוע התקציב לשנת 2022 כוללים את סכומי הביצוע של התקציב השוטף כהערכה בלבד מתוך הערכה שבוצעה שנה שעברה

אורלי עדס:  אני אזכיר, 2022 היתה שנת בחירות, התקציב היה של שנת בחירות

אורלי עדס:  בתוך תקציב שנת הבחירות ניסינו להעריך מה החלק היחסי לשוטף

אורלי עדס:  לכן גם הביצוע הוא הערכה

אורלי עדס:  המשמעות היא, שאילו 2022 היתה שנה שוטפת, נתוני הביצוע היו גם גבוהים יותר, אף על פי שאחוז הביצוע הוא גבוה מאוד, 38,399,000

אורלי עדס:  אבל אם השנה היתה שוטפת אחוז הביצוע היה הרבה יותר גבוה

אורלי עדס:  מה שקורה הוא, שכאשר אנחנו עוברים באמצע שנה מתקופה רגילה לתקופת בחירות, אנחנו מפסיקים לשלם את ההוצאות מהתקציב השוטף ועוברים לתקציב בחירות

חמד עמאר: מתי אתם עוברים לתקציב בחירות, 3 חודשים לפני?     

אורלי עדס: נדמה לי שבפעם הקודמת היו לנו 100 ימים לבחירות

אורלי עדס:  אז ברגע שמכריזים על בחירות ומאושר לנו תקציב הוועדה, אנחנו עוברים לתקציב בחירות

אורלי עדס:  אז כל ההוצאות משולמות משם ולכן הביצוע הוא באופן יחסי יותר נמוך מאשר אילו השנה היתה שנה שוטפת

אורלי עדס:       כהערה מקדימה כמה הערות לגבי מה לא כולל התקציב הזה

אורלי עדס:  בשנת 2019 הוועדה הזאת אישרה 19 מיליון שקלים בהרשאה להתחייב לצורך השתתפות הוועדה בבניית משרדים לוועדה בתוך הפרויקט של הכנסת שנקרא "כנסת 2030"

אורלי עדס:  פנינו לכנסת לשאול האם השנה צריך יהיה כסף בפועל מתוך ההרשאה להתחייב הזאת? כרגע עוד אין נתונים כאלה

אורלי עדס:  היה והכנסת תדרוש מאיתנו, כי היא מאיצה את התהליך, אנחנו נבוא לוועדה ונבקש את הכסף הזה לצורך פרויקט הבנייה

ינון אזולאי: את מדברת על כנסת 2040?      

אורלי עדס: הבנתי שהחזירו את זה ל-2030

אורלי עדס:  הבנתי ממנכ"ל הכנסת שזה חזר להיות 2030

חמד עמאר: אז זה לא בתוך ה-66 וגם לא בתוך ה-80

אורלי עדס: לא

אורלי עדס:  יש כבר הרשאה להתחייב משנת 2019 שעוברת משנה לשנה, אבל ככל שנצטרך לקחת כסף מההשראה להתחייב הזאת לצורך ההשתתפות שלנו בבנייה במזומן, נצטרך לבוא לוועדה ולבקש

אורלי עדס:  זה לא כלול

משה גפני: למה זה לא כלול?     

אורלי עדס: כי אני לא יודעת כמה הם יצטרכו השנה, אם בכלל

אורלי עדס:  האם יצטרכו מיליון שקלים, 500,000? 5 מיליון? אז חבל לי סתם להעמיד את התקציב כי יתכן ולא נצטרך השנה

אורלי עדס:  זה הכול תלוי בתהליכי ההתקדמות של הפרויקט של הכנסת

אורלי עדס:  זה פרויקט של הכנסת ואנחנו משתלבים בו

ינון אזולאי: כרגע איפה הכסף חונה?     

אורלי עדס: יש הרשאה להתחייב, אין כסף מזומן

אורלי עדס:  הפרויקט הזה אושר כבר ויש הרשאה להתחייב

אורלי עדס:  כתבתי לכם עוד הערה לגבי תובענה ייצוגית שיש כנגד הוועדה אבל בינתיים זה נפתר ולכן לא נבוא עם תקציב

ינון אזולאי: מה זה נפתר?     

אורלי עדס: היתה תובענה ייצוגית נגד הוועדה בנושא של הצבת כיסאות נגישים בכלל הקלפיות בכניסה למען אנשים עם מוגבלות

אורלי עדס:  אגב, אלה כיסאות שכל המוסד צריך להציב ביום יום אבל התובענה היתה כנגד ועדת הבחירות למה היא לא מציבה את זה

אורלי עדס:       אנחנו רכשנו כיסאות והגשנו הסכם פשרה לבית משפט

אורלי עדס:  כשהגשנו את התקציב ההסכם הזה לא אושר עדיין

אורלי עדס:  בימים האחרונה אישרו את הסכם הפשרה

אורלי עדס:  רכשנו 7,000 כיסאות כאלה

אורלי עדס:  אנחנו נציב אותם ביום הבחירות בקלפיות נגישות מיוחדות לטובת הציבור

ינון אזולאי: בעצם התביעה הכספית נסגרה

אורלי עדס: כן, הגענו לפשרה ובית משפט אישר את הפשרה וגם את התובענה הכספית כך שיצאנו בזה טוב

ולדימיר בליאק: את יכולה להתייחס למערכת הגדולה שאתם בונים וההשפעה על התקציב?     

אורלי עדס: ברור, הכול

אורלי עדס:  אני רק מעירה את ההערות המקדימות מה לא כלול

תמר בנתורה: לעניין התובענה

תמר בנתורה:  אם בעצם הגעתם לפשרה אז לא צפויות תביעות נוספות

אורלי עדס: לא 

אורלי עדס:  זה כתוב במסמך ולכן מצאתי לנכון לציין

חמד עמאר: מתוך שכר עובדים, אני יכול לקבל קצת נתונים?     

אורלי עדס: אני אגיע לזה

אורלי עדס:       אלה ההערות המקדימות וכל היתר כתוב לכם בגוף המסמך עצמו

אורלי עדס:  אני רק אתייחס להתפלגות של התקציב

אורלי עדס:  ההתפלגות של התקציב לשנת 2023 היא: שכר 34%, שזה בערך אותו נתון בתקציב המדינה, זה בערך שליש תקציב שהוא תמיד לשכר

אורלי עדס:  זה נתח משמעותי

אורלי עדס:  עוד שליש להוצאות מחשוב

אורלי עדס:  זה מסביר חלק גדול מהגידול שלנו בתקציב

אורלי עדס:  הוצאות תפעול וארגון 19%, ציוד והדפסות 7% ופרויקטים מיוחדים 3%

אורלי עדס:      בשנת 2024 יש באופן יחסי ירידה במרכיב של השכר בתוך סך הכול התקציב והוא יעמוד על 30%, לעומת 47% במחשוב

חמד עמאר: אבל יש עלייה בשכר

חמד עמאר:  במספרים יש עלייה בשכר אבל באחוזים כי התקציב עלה

אורלי עדס: נכון

אורלי עדס:  הסברתי, באופן יחסי

חמד עמאר: מ-66 מיליון ל-80 מיליון

חמד עמאר:  אז השכר יורד באופן אוטומטי

אורלי עדס: נכון ועדיין יש גידול משמעותי

חמד עמאר: עדיף שתגידי לנו מספרים אז נבין יותר

אורלי עדס: אני אגיע גם אליהם

אורלי עדס:  אני פשוט נותנת את ההערות הכלליות

אורלי עדס:       בגדול, לגבי גידול הנתונים

אורלי עדס:  5 מערכות הבחירות האחרונות שהיו בסמיכות וצמידות, הגדילו את נפח הפעילות של ועדת הבחירות באופן דרמטי

אורלי עדס:  עברנו מקצה לקצה משמעותית בשינויים בכלל התהליכים בוועדה

אורלי עדס:  אם מתייחסים לתקציב של הוועדה נוכח 5 מערכות הבחירות האחרונות, זה כאילו חלפו 16 שנים מבחינת הוועדה בהתפתחות שלה

אורלי עדס:       אני אתן דוגמאות לפעילות שהתרחבה שמסבירה גם את הגידול המשמעותי בתקציב

אורלי עדס:  למשל, פרויקט מפקחי טוהר הבחירות שאתם מכירים מהשטח

אורלי עדס:  בכנסת 21 הוא לא היה קיים

אורלי עדס:  בכנסת 22 היו 3,000 מפקחים, כנסת 23 היו 5,000 מפקחים

אורלי עדס:  החל מכנסת 24 היו כ-15,000 מפקחים שהעסקנו עם 15,000 מצלמות שרכשנו

אורלי עדס:  המשמעות היא, שאת הדבר הזה צריך לתחזק

אורלי עדס:  היום יש לנו מחסנים ושכרנו נוספים, שזאת הוצאה משמעותית, לצורך אחסון המצלמות וכלל הציוד

אורלי עדס:  צריך לתחזק את המצלמות הללו

ינון אזולאי: זה היה גם בפעם שעברה

ינון אזולאי:  זה בשוהם

אורלי עדס: יש לנו מרכזי בשוהם

אורלי עדס:  עוד אחד בשוהם ששכרנו ועוד אחד בנתב"ג

ולדימיר בליאק: כמה מצלמות זה?     

אורלי עדס: הסרת אבק, לנקות את האבק מהקלפיות

אורלי עדס:  יש 15,000 קלפיות

אורלי עדס:  המשמעות שצריך לתחזק אותן, להפעיל אותן כדי לוודא שביום הבחירות, יום פקודה, הן יפעלו

אורלי עדס:  זה לא הסרת אבק

אורלי עדס:  אותו דבר כלל הציוד שרכשנו בשנים האחרונות

אורלי עדס:  מאות ואלפי מחשבים, טאבלטים, מדפסות ברקוד, ציוד שמשמש לציוד קצה

אורלי עדס:  ציוד קצה כזה אי-אפשר לאחסן אותו ולהוציא אותו עוד 3-4 שנים כשיתקיימו הבחירות

אורלי עדס:  צריך לתחזק אותו, לפרמט את המחשבים, להתקין תוכנות חדשות

אורלי עדס:  כדי לתחזק את כל זה, צריך אנשים שיעשו את זה

אורלי עדס:  זה רק להמחיש סוג של גידול בפעילות

אורלי עדס:  בעבר זה לא היה קיים

חנוך דב מילביצקי: אני אגיד לך מה קצת מטריד אותי בעניין הזה

חנוך דב מילביצקי:  בשנת 2020 התקציב של ועדת הבחירות היה 25 מיליון שקלים

אורלי עדס: נכון

אורלי עדס: ב-2022 זה קפץ ל-45 מיליון שקלים אבל ב-2020 היתה קורונה

אורלי עדס:  ברור הנושא של בחירות וכל האסטרטגיה של בחירות קורונה על כל מה שאמור ו זה אולי מסביר את העלייה המאוד דרמטית שבין 2020 לבין 2022

אורלי עדס:  עכשיו אתם מתייחסים לתקציב 2022 שמראש היה מוגדל שהותאם לענייני קורונה ואתם מתייחסים אליו כבסיס ממנו אתם כל שנה עולים ב-20 מיליון שקלים וב-40 מיליון שקלים

אורלי עדס: התקציב בחירות היה בקורונה, לא התקציב השוטף

חנוך דב מילביצקי: תני לי לסיים

חנוך דב מילביצקי:       מ-45 מיליון שקלים ב-2022 ב שנה הבאה אתם רוצים כמעט 67 מיליון שקלים וב-2024 אתם רוצים 81 מיליון שקלים

חנוך דב מילביצקי:  זה מטורף

אורלי עדס: נכון

חנוך דב מילביצקי: על מה? לנקות אבק מקלפיות? לא

אורלי עדס: הסברתי בדיוק שזה לא מה שקורה

אורלי עדס:       בוא נתחיל ככה

אורלי עדס:  לפני חמש דקות הסברתי שהיום זה כבר לא לנקות אבק מקלפיות אלא מדובר בציוד טכנולוגי

חנוך דב מילביצקי: זה לא 20 מיליון שקל

אורלי עדס: רגע, אבל זה לא רק זה

חנוך דב מילביצקי: אז מה? אז אל תדברי איתי על תחזוקת ציוד ב-20 מיליון שקלים כשב-2022 מראש אתם קיבלתם תוספת ענקית

אורלי עדס: כי אז זה היה לצורך פרויקט

חנוך דב מילביצקי: תוספת ענקית כמעט פי 2 בגלל קורונה

אורלי עדס: זה לא רלוונטי

חנוך דב מילביצקי: זה כן רלוונטי

אורלי עדס: לא, זה לא בגלל קורונה

אורלי עדס:  אדוני, סליחה, אתה מערבב דבר שאינו במינו

חנוך דב מילביצקי: אז בגלל מה קיבלתם ב-2022 עוד 20 מיליון שקלים?     

אורלי עדס: כי היו פרויקטים שהיו - - -      

חנוך דב מילביצקי: איזה פרויקט היה בשנתיים האלה ב-20 מיליון שקלים, שזה לא קורונה?     

אורלי עדס: אדוני, היתה אין ספור פעילות בוועדת הבחירות

אורלי עדס:  אני מצטערת, אילו הייתי יודעת שתעלה את זה, הייתי מביאה את התקציב ומסבירה את כל התקציב גם של 2020 שכבר אושר כאן

אורלי עדס:  אבל אני אזכיר - - -      

חנוך דב מילביצקי: אני לא צריך את 2020

חנוך דב מילביצקי:  ב-2020 היה 25 מיליון שקלים

אורלי עדס: אני רק אזכיר שהפעילות קורונה היתה בתקציב בחירות ולא בתקציב השוטף

חנוך דב מילביצקי: אני מבין שזה לא נוח לך להקשיב לי אבל את פה צריכה להקשיב לי

אורלי עדס: לא, אתה מדבר על התקציב השוטף, לא על תקציב בחירות

חנוך דב מילביצקי: תקשיבי לי בבקשה

חנוך דב מילביצקי:  בשנת 2020 התקציב שלכם היה 25 מיליון שקל

חנוך דב מילביצקי:  ב-2022 זה עלה ל-45 מיליון שקלים

חנוך דב מילביצקי:  זאת אומרת שזאת כמעט עלייה של 100%

חנוך דב מילביצקי:  את אומרת לי שזה לא קשור לקורונה

חנוך דב מילביצקי:  בכל הכבוד, נראה לי שאם זה לא קשור בקורונה ויש עלייה בתקציב של כמעט 100%, את אמורה לדעת מתוקף תפקידך על מה כמעט קפץ לך התקציב ב-100% ומדוע ה-100% תוספת הזאת נראית עכשיו כאילו זה בסיס רגיל שממנו אנחנו קופצים כל שנה ב-20 מיליון שקלים?      

אורלי עדס: בשנת 2020 כאשר הוועדה הנכבדה הזאת אישרה את התקציב - - -      

חנוך דב מילביצקי: אני מדבר על 2022, גברת

חנוך דב מילביצקי:   2022 קיבלתם 45 מיליון

אורלי עדס: 2022 היתה שנת בחירות

אורלי עדס:  תרשה לי רגע לנסות לעשות סדר

אורלי עדס:  תקציב ועדת הבחירות לכנסת הוא בכלל לא 45 מיליון

אורלי עדס:  הוא עמד על 392 מיליון שקל היה התקציב הכולל לשנת 2022

ינון אזולאי: ל-2020

ינון אזולאי:  ב-2022 זה כבר היה 538

אורלי עדס: 392 מיליון זה היה תקציב בחירות

אורלי עדס:  מתוך זה אנחנו מנסים לגזור כמה היה החלק היחסי לשוטף אילו זאת היתה שנה רגילה

אורלי עדס:  לכן ההוצאות של הקורונה נכללו ב-390 מיליון

ינון אזולאי: אני אחדד את השאלה של חנוך

ינון אזולאי:  אם תסתכלי בעשור האחרון של התקציב יש עלייה מטורפת

ינון אזולאי:  עלייה של מאות אחוזים בתקציב

אורלי עדס: נכון

ינון אזולאי: זאת השאלה

ינון אזולאי:  הוספתם תקציב קורונה למערכת הבחירות

ינון אזולאי:  היה שם את המסכות, את ההפרדות

ינון אזולאי:  אבל חנוך אומר, תסתכלו על התקציב הזה

ינון אזולאי:  בעשור האחרון הוא גדל במאות אחוזים

ינון אזולאי:  השאלה מה מביא תקציב של ועדת הבחירות

ינון אזולאי:  חלק מזה תגידי שזה שכר עובדים

אורלי עדס: על הכול אני אגיב

ינון אזולאי: גם זאת שאלה לגבי העובדים

ינון אזולאי:  נכנסו איקס עובדים לפני 10 והיום על כמה אנחנו עובדים מועסקים היום

ינון אזולאי:       יותר מזה

ינון אזולאי:  אנחנו מדברים על עוד ועוד קלפיות

ינון אזולאי:  את אומרת שעברו מ-5,000 ל-15,000 מצלמות

ינון אזולאי:  נכון, את צריכה להטעין אותן

אורלי עדס: אין לי 40,000 עובדים לשבוע הבחירות

ינון אזולאי: אנחנו מדברים על השוטף ולא על הבחירות, אני מפריד

אורלי עדס: לא

אורלי עדס:  זה בדיוק החיבור

ינון אזולאי: בשוטף את אומרת שצריך לתחזק את המצלמות האלה

ינון אזולאי:  אבל גם בפעם שעברה אמרתם שגם ליד נתב"ג אנחנו שוכרים מקומות, לקחנו כי צריך

ינון אזולאי:  אז צריך עוד מקומות לשכור?     

אורלי עדס: נכון

אורלי עדס:  איפה אתה רוצה שאני אאחסן?      

ינון אזולאי: אבל זה טירוף להחזיק כל-כך הרבה - - -      

אורלי עדס: סיפרתי לכם שרכשנו 7,000 כיסאות

אורלי עדס:  איפה אני אמורה לאחסן אותם? אתה רוצה לבוא לראות היכן יושבי עובדי ועדת הבחירות במסדרונות הכנסת?      

ינון אזולאי: אני אגיד לך איפה לאכלס את הכיסאות

ינון אזולאי:  אגב, אני גם מוכן לעזור לך בזה

ינון אזולאי:  הרי מבחינת החוק המקומות האלה כבר היו צריכים להיות עם כיסאות ולא רק בתקופת הבחירות

ינון אזולאי:  זה גם מה שטענתם במענה שלכם לבית המשפט

אורלי עדס: נכון ובית המשפט לא קיבל את זה

ינון אזולאי: יופי, בית משפט לא רצה לקבל את זה

ינון אזולאי:  תבואו בדין עם הדברים מול המתנ"סים ובתי הספר - - -      

אורלי עדס: אני אתן להם אותם ועוד שלוש שנים אני אבוא ולא יהיה אותם?     

ינון אזולאי: תחתימי אותם על ערבות

ינון אזולאי:  בשביל זה צריך לשלם שכירות?     

אורלי עדס: כן

אורלי עדס:  זה עניין של מדיניות

אורלי עדס:  החלטת נשיאות ועדת הבחירות היתה שזה יישאר ברשות הוועדה

ינון אזולאי: אני אגיד לך מה יקרה בפעם הבאה

ינון אזולאי:  אני כבר אומר שפעם הבאה תבואי עם עוד תקציב ותגידי שהתקציב הבא צריך להיות על הובלה של הכיסאות הלוך וחזור

אורלי עדס: נכון, נכון

ינון אזולאי: את מבינה מה קורה? אחרי זה תגידי שיש בלאי ושצריך להוסיף

אורלי עדס: לא יכול להיות שהכנסת מחליטה כל שלושה חודשים לקדם מערכת בחירות והיא רוצה שוועדת הבחירות תשתדרג בתהליכים, תביא טכנולוגיות חדשות ותהליכים חדשים

אורלי עדס:  אתם כולכם מצביעים בבחירות

אורלי עדס:  כל אחד מכם הצביע בבחירות לכנסת ה-21, 22, 23, 24 ו-25

אורלי עדס:  אני בטוחה שכל אחד מכם כשהגיע להצביע ראה את ההבדלים הניכרים בשטח בתהליך הבחירות

אורלי עדס:  איך נראית מערכת הבחירות ואיך היא משתדרגת מפעם לפעם

אורלי עדס:  כן, יש לזה משמעות תקציבית, בוודאי

אורלי עדס:  צריכים לכך עובדים, תקציבים, טכנולוגיות

ינון אזולאי: הטכנולוגיה שאת מדברת עליה ב-95 מיליון

ינון אזולאי:  אין בעיה, 95 מיליון

ינון אזולאי:  מתי פעם אחרונה הוחלפו המערכות?     

אורלי עדס: כל גוף שרוצה להצדיק את קיומו ולנהל את תפקידו כראוי, כן הוא גדל וצריך תקציב

אורלי עדס:  אגב, אני חושבת שהייתם צריכים להיות יותר מוטרדים אם הייתי באה עם אותו תקציב במשך שנים, כי אז הייתם מבינים שוועדת הבחירות, אני וכל האנשים שיושבים כאן פשוט לא עושים שום דבר בתקופה שבין בחירות לבחירות ומחכים פשוט שהכנסת תקבע מועד

ינון אזולאי: יכול להיות שגם אז היינו שואלים שאלות

אורלי עדס: לא נוציא את האבק מהקלפיות ונעשה את הבחירות כמו לפני 30 שנה

אורלי עדס:  זאת המשמעות

ינון אזולאי: אורלי, הגעת לוועדת כספים לא בשביל שנגיד לך שהכול טוב והכול יפה

ינון אזולאי:  הגעת לוועדה, אז תצפי גם לביקורת

ינון אזולאי:  את מדברת איתי על 95 מיליון למערכת המחשוב

ינון אזולאי:  מתי פעם אחרונה חידשתם את מערכת המחשוב?     

אורלי עדס:  בשנת 2001 הוקמה מערכת הבחירות - - -      

ינון אזולאי: אבל עשיתם שדרוגים מאז

ינון אזולאי:  גם היינו פה ודיברתם איתנו על שדרוגים

אורלי עדס: רגע

אורלי עדס:  כל מי שמבין בטכנולוגיות, ואני מוכנה שנביא לכאן אנשי טכנולוגיה

אורלי עדס:  מערכת המחשוב של ועדת הבחירות שמנהלת את כל ה-back office של ניהול בחירות, שבלעדיה אי-אפשר להתקיים, יצאה לדרך בשנת 2001

אורלי עדס:  כל בר דעת מבין שהיא סיימה את חייה מזמן

אורלי עדס:  גם עם כל השדרוגים, הטכנולוגיות עליה היא מבוססת, אין בכלל אנשי מקצוע שמכירים אותה

אורלי עדס:  היא מערכת שסיימה את ימיה וככל שנקדים לעשות מערכת חדשה – כן, צריך לעשות מערכת חדשה שתעשה את הפעילות

אורלי עדס:       חבר הכנסת ולדימיר בליאק הוא סגן יושב-ראש ועדה

אורלי עדס:  הוא מכיר את הדבר הזה

אורלי עדס:  המערכת הזאת חייבת להיות מערכת חדשה

משה גפני: אני רואה שהגידול בתקציב השוטף בעשרות השנים האחרונות הוא גידול פי 8

ינון אזולאי: זה מה שאמרתי

אורלי עדס: חבר הכנסת גפני, אתה מכיר את הוועדה ואתה מכיר גם אותי הרבה שנים

אורלי עדס:  אתה בטח זוכר גם שהוועדה התנהלה עם שלושה אנשים: אני, תמר אדרי ז"ל ועוד חשב

אורלי עדס:  ישבנו בחדר עץ בקומה 4 במשכן הכנסת וככה ניהלנו את הבחירות

משה גפני: אורלי, דקה

משה גפני:  אני משבח את העבודה שלכם, אין ויכוח לגבי העניין הזה

משה גפני:  השאלה, האם הכסף שאנחנו משקיעים בסדרי גודל כאלה כאשר תקציב המדינה שצריך לטפל בבעיות של יוקר המחייה גדל באחוז מסוים במשך השנים האלה בעוד שתקציב ועדת הבחירות השוטף, ללא מחשוב ודברים אחרים, גדל פי 8? אנחנו העלינו פה את התקציב פעם אחר פעם והעלינו אותו יותר באופן יחסי לתקציב המדינה

משה גפני:  אפילו היו שני מקרים שביקשנו להוריד כסף

משה גפני:  את זוכרת את זה, כעסת עלי ואחרי זה הסתדרנו

משה גפני:  אבל זה תקציב שגדל באופן דרמטי ממש

משה גפני:  אין תקציב כזה שגדל כך

אורלי עדס: נכון ואני גם אסביר למה

משה גפני: ממה שאנחנו מכירים, אנחנו אישרנו עכשיו תקציב מדינה

אורלי עדס: אם אנחנו הולכים אחורה 10 ו-20 שנה, הבסיס של התקציב - - -      

משה גפני: אני לא הולך יותר מידי אחורה

אורלי עדס: הבסיס שלנו היה מעוות

אורלי עדס:  ועדת הבחירות לא הוכרה כגוף שבעצם יש לו פעילות ענפה

אורלי עדס:  ועדת הבחירות היתה גוף קטן שלא הוכרה כפעילות ענפה בין לבין אלא כפעילות מאוד מינורית

אורלי עדס:  הבסיס של התקציב היה מאוד קטן מלכתחילה

אורלי עדס:  במהלך השנים, כפי שהסברתי, חל גידול משמעותי בנפח הפעילות ולכן צריך להגיע בסוף לאיזה איזון

אורלי עדס:  בסופו של דבר נצליח לאזן את זה ואז הגידול יהיה הרבה יותר קטן מעת לעת

אורלי עדס:  הפעילות שלנו לא דומה למה שהיתה בעבר, לא בהיקפים, לא בתחומי הפעילות ובפרויקטים שאנחנו מבצעים מפעם לפעם

ולדימיר בליאק: קודם כול, גילוי נאות

ולדימיר בליאק:  בשנה וחצי האחרונות אני חבר נשיאות ועדת הבחירות וחבר בוועדת הבחירות המרכזית מטעם יש עתיד

משה גפני: זה לא גילוי נאות, זה התפקיד שלך

ולדימיר בליאק: זה כדי שיהיה ברור

ולדימיר בליאק:  הייתי גם יו"ר ועדת משנה לכספים של הוועדה בקדנציה הקודמת

יצחק פינדרוס: גילוי נאות, אם אני אשאל יותר מידי אני אקבל טלפון

אורלי עדס: אתה כמובן תקבל תשובה לכל שאלה

ולדימיר בליאק: מכיוון שאני מכיר מקרוב את עבודת הוועדה אז חשוב לשבח אותם

ולדימיר בליאק:  לעמוד בלחץ זה של חמש מערכות בחירות בארבע שנים זה לא פשוט

ולדימיר בליאק:  ממערכת למערכת אנחנו רואים שהדברים משתפרים

ולדימיר בליאק:  גם היתה קורונה באמצע

ולדימיר בליאק:  בסוף, זאת מערכת לוגיסטית מאוד מסובכת והם עמדו בזה בגבורה

ולדימיר בליאק:       אנחנו דנו בתקציב הזה בישיבה של הנשיאות

ולדימיר בליאק:  אני הייתי, איתן גינזבורג ואני לא זוכר מי עוד היה מהנשיאות

ולדימיר בליאק:  דיברנו שם על המספרים

ולדימיר בליאק:  הגידול הגדול בין 2022 ל-2024 זה כמעט 30 מיליון שקלים זה לפיתוח מערכת מחשוב חדשה

ולדימיר בליאק:  אמרתי שבעיניי זה צריך לצאת מהתקציב השוטף

ולדימיר בליאק:  חשוב להציג את זה בצורה אחרת כי בסוף זאת תכנית לכמה שנים והיא ארוכת טווח ולכן זה מעוות את המספרים

ולדימיר בליאק:       למשל, פרויקט פיתוח מערכת המחשוב 2022 זה 1

ולדימיר בליאק: 8 מיליון, ל-2023 זה 6

ולדימיר בליאק: 4 מיליון ו-2024 זה 22

ולדימיר בליאק: 8

ולדימיר בליאק:  זה 30 מיליון שקלים גידול וזה מעוות לנו את המספרים

ולדימיר בליאק:  בעיניי, לפעם הבאה צריך להציג את זה בצורה אחרת וזה גם ירגיע חלק מחברי הוועדה

ולדימיר בליאק:       דבר שני

ולדימיר בליאק:  כן, התקציב עולה

ולדימיר בליאק:  אני לא רוצה להתייחס לפערים בין 2020 ל-2022

ולדימיר בליאק:  אם יש לכם תשובה אז תתייחסו, כי לא הייתי שם ואין לי תשובה

אורלי עדס: אנחנו מחלקים את הפעילות שלנו

משה גפני: אורלי, דקה

ולדימיר בליאק: בהחלטה שלנו גם העמסנו את הנושא של מצלמות והנושא של מפקחי הבחירות

ולדימיר בליאק:  אלה נושאים חשובים ובסופו של דבר זה תורם לטוהר הבחירות

ולדימיר בליאק:  מה שחשוב לנו זה להבטיח שגם בבחירות הבאות - - -      

חנוך דב מילביצקי: אבל המפקחים לא עובדים בשוטף

ולדימיר בליאק: אתה צודק

ולדימיר בליאק:       צריך להבטיח שגם הבחירות הבאות ינוהלו בצורה נאותה

ולדימיר בליאק:  ראינו מה שקרה אתמול בבחירות ללשכת עורכי הדין

משה גפני: אין מה להשוות

ולדימיר בליאק: אני לא רוצה להשוות

ולדימיר בליאק:  אני פשוט לא רוצה להגיע למצב הזה

אורלי עדס: זה פשוט ממחיש מה קורה כשלא נערכים

חנוך דב מילביצקי: אלה הבחירות האחרונות

ולדימיר בליאק: זה גם בשורות קשות בשבילך

ולדימיר בליאק:  אין מה לעשות, לפעמים מפסידים

חנוך דב מילביצקי: אני לא הייתי בעד אף אחד שם

ולדימיר בליאק: אני מדבר על המחנה

חמד עמאר: עשו מזה סיפור בבחירות  - - -      

ולדימיר בליאק: אני מדגיש שוב

ולדימיר בליאק:  בפעם הבאה, פרויקטים שהם פרויקטים ארוכים ויקרים חשוב להציג אותם בצורה אחרת

ולדימיר בליאק:  זה גם יתרום לנו בנושא של חשיבה ואישור התקציב

חנוך דב מילביצקי: רגע ולדימיר, אני חייב לשאול

חנוך דב מילביצקי:  אתה הרי איש של מספרים

חנוך דב מילביצקי:  זה נראה לך הגיוני הגידול המטורף הזה?     

ולדימיר בליאק: הפער בין 2022 ל-2023 ו-2024? התשובה היא כן

אליהו (אלי) רביבו: תסביר

ולדימיר בליאק: 30 מיליון שקלים גידול, זה פרויקט המחשוב

אורלי עדס: רק לפרויקט מחשוב

חנוך דב מילביצקי: אני מדבר איתך על השוטף

ולדימיר בליאק: זה בדיוק מה שאני אומר

ולדימיר בליאק:  זאת טעות שזה נכנס לשוטף

ולדימיר בליאק:  זה לא צריך להיכנס לשוטף

חנוך דב מילביצקי: אתה אומר שה-30 מיליון זה בתוך

ולדימיר בליאק: זה פרויקט שלא קשור לשוטף

חנוך דב מילביצקי: ובכל זאת הוא פה בשוטף?     

ולדימיר בליאק: כן

חנוך דב מילביצקי: אתה בטוח? אני סומך עליך

אורלי עדס: ברור

אורלי עדס:  זה פרויקט שיבוצע בתקופת הפעילות השוטפת והוא מתוקצב בתוך התקציב השוטף ומתפרס על פני 4-5 שנים

אורלי עדס:  כעבור 4-5 שנים הוא כבר לא יהיה קיים

אורלי עדס:  המערכת היא משנת 2011 וסיימה את חייה מזמן וחייבים לעשות מערכת מחשוב חדשה

אורלי עדס:  אגב, זאת לא רק דרישה שלנו, זאת גם דרישה של המפלגות, כי במערכת הזאת יש מודולים שמשרתים את נציגי המפלגות והיא מנהלת את כל הבחירות

ולדימיר בליאק: אני לא ראיתי אותה אבל כנראה שזאת מערכת חשובה

אורלי עדס: היא עצומה, היא מעל 30 מודולים

משה גפני: מבין חברי הכנסת כנראה אני העברתי הכי הרבה תקציבים של ועדת הבחירות לאורך השנים

משה גפני:  אני סבור שצריך לתת לוועדת הבחירות תקציב כדי שגם בעידן הטכנולוגי שבו אנחנו נמצאים הם יוכלו לעבוד

משה גפני:  וכמו שאמרתי, הם עושים עבודה נאמנה

משה גפני:       יש פה סעיפים שאני לא מבין אותם

משה גפני:  אמרתי לאורלי

משה גפני:  אני גם קורא את זה

משה גפני:  יש תקציב שוטף שלא נוגע למחשוב והוא גדל

אורלי עדס: הוא כולל את המחשוב, חבר הכנסת גפני

משה גפני: לא, הוא לא כולל

ולדימיר בליאק: הן כן כולל

ולדימיר בליאק:  אני לא מתייחס לפער - - -      

משה גפני: באיזה סעיף זה כולל?     

ולדימיר בליאק: סעיף 635/1

חמד עמאר: ב-2022 היה 1

חמד עמאר: 8 מיליון, הביצוע היה אפס

חמד עמאר:  ב-2023 עלה ל-6 מיליון שקלים

אורלי עדס: תסתכלו בסעיף 5, סעיף ראשי 101, מתחת לסעיף 101 כתוב: 635 ו-6351

משה גפני: אני לא מבין את התקציב הזה

אורלי עדס: אז אני אסביר

משה גפני: אולי, תקשיבי

משה גפני:  פרויקט פיתוח 1

משה גפני: 8 מיליון

משה גפני:  אחרי זה זה אפס

אורלי עדס: זה אפס ביצוע כי היתה שנת בחירות

ינון אזולאי: אז אם יש אפס ביצוע אז למה - - -      

אורלי עדס: כי זאת היתה שנת בחירות ולא עסקנו בשוטף

אורלי עדס:  לא יכולנו לפתח את המערכת

חמד עמאר: אבל מה הבדל בין 635 ל-6351?     

אורלי עדס: 635 זה הסעיף שכולל את כל המערכות הטכנולוגיות ועבודות המחשוב השוטף הקיימות

ולדימיר בליאק: 6351 זה פרויקט חדש

ולדימיר בליאק:  אני טוען שזה לא צריך להיכנס לשוטף

אורלי עדס: רגע, אתם לא מנסים להבין

אורלי עדס:  תרשו לי רגע ותהיו איתי 5 דקות

אורלי עדס:       יש תקציב מחשוב ויש פעילות מחשוב בוועדת הבחירות כמו בכל משרד אחר נורמלי רגיל

אורלי עדס:  בכנסת יש אגף מחשוב שמתפעל פה את המערכות

אורלי עדס:  אותו דבר בכל משרד

אורלי עדס:       בוועדת הבחירות התחלנו בבחירות לכנסת 21 עם 9 מערכות ממוחשבות, שתיים מהן משמעותיות גדולות מאוד והיתר נלוות

אורלי עדס:  היום יש לנו למעלה מ-22 מערכות ממוחשבות

אורלי עדס:  צריך להבין, כל מערכת ממוחשבת כזאת, בין אם זאת שנת בחירות ובין אם לאו, מחייבת תחזוקה, מחייבת תשלום רישיונות, מחייבת פעילות לשדרוג המערכות בעקבות הפקות לקחים

אורלי עדס:  כל 22 המערכות הללו יעברו בשוטף שדרוגים - - -      

אליהו (אלי) רביבו: גברת עדס, הרישיונות שולמו גם במערכת הישנה, נכון? אנחנו רוצים ללמוד את הגידול

אורלי עדס: היו בעבר 9 מערכות והיום יש 22

אורלי עדס:  כל מערכת כזאת צריך לתחזק ולשלם לה רישיונות

אליהו (אלי) רביבו: רישיונות זה לא תחזוקה

אורלי עדס: אמרתי שיש גם תחזוקה, גם רישיונות, גם שדרוג

אורלי עדס:       המערכת החדשה היא פיתוח נפרד

אורלי עדס:  לצורך העניין, זאת הקמת מערכת חדשה

אורלי עדס:       חבר הכנסת חמד עמאר, שאלת שאלה

אורלי עדס:  אמרת שהמפקחים מועסקים רק בבחירות אז מה זה קשור? נכון, השכר שלהם לא פה

אורלי עדס:  אבל אם בעבר העסקנו בשבוע הבחירות 40,000 איש בשבוע בחירות והיום 80,000, המשמעות היא שבתקופה שבין בחירות לבחירות אנחנו צריכים לבחון את כל תהליכי הגיוס וההעסקה שלהם

אורלי עדס:  בנוסף, לשדרג את התהליכים, לפתח התאמה במערכות הממוחשבות לגיוס רחב ההיקף הזה

אורלי עדס:  למשל, המפקחים לא גויסו במערכת הממוחשבת ועכשיו אנחנו צריכים להתאים את הגיוס שלהם באמצעות המערכת

אורלי עדס:  כל זה דורש תקציב ואנשי מקצוע שיעשו את הדברים הללו

אורלי עדס:       חברים, אתם רוצים שלא נגיע מוכנים למערכת בחירות, לא נעשה את הדברים האלה, אין בעיה

אליהו (אלי) רביבו: חלילה, אבל אנחנו עדיין רוצים לשאול שאלות

אורלי עדס: בוודאי

אורלי עדס:  תשאלו ותקבלו תשובות

אורלי עדס:  בהחלט תקבלו

אורלי עדס:  להיפך, אני שמחה על הדיון הזה

משה גפני: הגדלנו את תקציב ועדת הבחירות באופן משמעותי

משה גפני:  או שהוא לא מוכן באופן שנראה לעין כדי שנדע את ההבדלים בין הפרויקטים כי התקציב נראה מאוד מאוד מנופח

משה גפני:  אני רוצה שהבחירות תהיינה טהורות ושוועדת הבחירות תעבור אבל המערכות פה הן - - -      

ינון אזולאי: למשל, אני רואה פה הדפסות

ינון אזולאי:  זה קפץ פי 3

אורלי עדס: נכון

אורלי עדס:  אני אסביר

אורלי עדס:  חבר הכנסת מלביצקי ביקש הסברים וצר לי שאני לא יכולה לזכור את כל הפרויקטים בין 2020 ל-2022

אורלי עדס:  הוועדה מחלקת את הפעילות שלה על פני מספר שנים

אורלי עדס:  היא מנסה לא להעמיס את הכול בבת אחת

ינון אזולאי: אגב, מ-2022 זה קפץ פי 10 כמעט

אורלי עדס: בואו נחזור ל-2020

ינון אזולאי: אגב, ביקשתי לדעת 10 שנים אחורה

חנוך דב מילביצקי: השכירות עולה ממיליון ב-2022 ל-6 מיליון

ינון אזולאי: היא מסבירה לי על ההדפסות

ינון אזולאי:  משנת 2020 זה עלה - - -      

אורלי עדס: לא, אני לא מסבירה משנת 2020

אורלי עדס:  אני אסביר לכם באופן עקרוני איך אנחנו עובדים

ינון אזולאי: לא, תסבירי לי מ-2020

אורלי עדס: אנחנו מחלקים את הפעילות - - -      

ינון אזולאי: את יכולה לענות מה שאת רוצה אבל אם אני שואל משהו את לא יכולה להגיד לי שלא תעני לי ככה

ינון אזולאי:  בסדר, אז אל תעני, את לא חייבת לענות

ינון אזולאי:  הכול בסדר, אפשר להמשיך, את לא חייבת לענות

אורלי עדס: אני חושבת שבינתיים עונה לכם על כל השאלות

ינון אזולאי: לא

ינון אזולאי:  שאלתי שאלה פשוטה, למה זה קפץ פי 10?     

אורלי עדס: אני עונה לך באופן פשוט

אורלי עדס:  ועדת הבחירות מחלקת את אופן ההצטיידות שלה

אורלי עדס:  היא לא יכולה להעמיס את הכול בפעם אחת

אורלי עדס:  אז יכול להיות שבשנה אחת אנחנו מדפיסים היקף של הדפסות ב-5 מיליון שקלים ואז בשנה הבאה נצטרך השלמה רק במיליון שקל

אורלי עדס:  ב-2024 נדפיס את מעטפות ההצבעה, נדמה לי ב-1

אורלי עדס: 8 מיליון או 1

אורלי עדס: 5

אורלי עדס:  אנחנו מחלקים את ההדפסות, לא עושים את הכול בבת אחת

ינון אזולאי: ואז תצטרכו מחסנים בשביל לאחסן אותם

אורלי עדס: אז למה אתה מצפה, חבר הכנסת אזולאי, לא הבנתי

אורלי עדס:  שלא נכין את הכול? נחכה שהכנסת תודיע שבעוד 90 יום יש בחירות ואז נקרא לכל הספקים?     

אליהו (אלי) רביבו: למה המנגינה היא כזאת? לאט לאט

אליהו (אלי) רביבו:  לאט לאט, אנחנו באמת רוצים ללמוד

אורלי עדס: אני עונה לאט לאט ואני חושבת שאתם מקבלים תשובות

אורלי עדס:  אתם תקבלו על הכול

ינון אזולאי: אני לא קיבלתי תשובה

אליהו (אלי) רביבו: אל תכעסי, אני באמת רוצה ללמוד

אורלי עדס: אתה תלמד ובשמחה

אורלי עדס:  אני אשמח לשבת איתך סעיף סעיף על התקציב

ינון אזולאי: אני באמת לא יודע למה את כועסת על השאלות

אורלי עדס: למה אתה חושב שאני כועסת

ינון אזולאי: אני לא חושב שצריך להחזיק מחסן בשביל הדפסות

אורלי עדס: אז לא להדפיס?     

ינון אזולאי: בזמן שצריך להדפיס תדפיסו

ינון אזולאי:  את אומרת שאת תדפיסי כבר בשביל 2024

אורלי עדס: אני אשמח לשמוע את עצתך, חבר הכנסת אזולאי

אורלי עדס:  אם מחר תודיעו שבעוד תשעים יום יש בחירות, אז נדפיס?     

ינון אזולאי: רגע, את רוצה תשובה? את שואלת ועונה

אורלי עדס: אני שואלת

ינון אזולאי: אין בעיה, את שואלת, אז אני גם אענה

משה גפני: אורלי, תקשיבי למה שמדברים

משה גפני:  לא כולם מצויים בעניין הזה כמו שאת

ינון אזולאי: אם הסתדרת עם ההדפסות ב-2022, כשהיו בחירות בסכום של 250,000 - - -      

אורלי עדס: בגלל שכבר הדפסנו

משה גפני: תני לו להשלים את השאלה

ינון אזולאי: לאחר מכן ב-2023 היה 735

ינון אזולאי:  מה יקרה כשאת אומרת שב-2024 את מגיעה לכמעט 2 מיליון

ינון אזולאי:  אחר-כך תגידי שאת צריכה מחסנים לאחסן את כל זה ותבואי אלינו עם עוד כסף בשביל עוד מחסן

ינון אזולאי:       עד שיגדילו את הכנסת, אולי יהיה לך מקום

ינון אזולאי:  בכל אופן, אני מסתכל על זה ואני אומר שאנחנו משלמים על הדפסות ובסוף על האחסון אנחנו משלמים יותר

ינון אזולאי:  גם על זה צריך לחשוב

ינון אזולאי:  יכול להיות שבבוא הזמן תבואי לבית דפוס

ינון אזולאי:  אני לא מכיר בית דפוס שיקבל כזאת עבודה ויגיד שאולי שווה לו אפילו לסגור את בית הדפוס לחודשיים כדי להדפיס

ינון אזולאי:  אולי תפתחו בית דפוס? עם התקציבים האלה תפתחו בית דפוס

אורלי עדס: ואז תצטרכו לאשר לי את התקציב לבית הדפוס

ינון אזולאי: כן, כי כל השנה תעשי עם זה כסף ואז לא תצטרכי את תקציב הבחירות שלנו

אורלי עדס: אני אסביר למה בשנת 2020 היה רק 250,000 להדפסות

אורלי עדס:  נתת את התשובה לבד

אורלי עדס:  זה מכיוון שבשנים שקדמו חילקנו את הפעילות ועשינו את ההדפסות הגדולות על פני השנים שקדמו ואז נותרו רק השלמות ב-250,000 שקלים

אורלי עדס:  אם תסתכל שנה לפני אז תקציב ההדפסות היה יותר גדול ואם תסתכל שנתיים קודם, כנראה שהוא גם היה אחרת

אורלי עדס:  אם תסתכל על ההצטיידות זה אותו דבר

אורלי עדס:  פעם ההצטיידות יכולה להיות 5 מיליון שקלים, פעם היא תהיה 500 מיליון שקלים ופעם היא יכולה להיות 10 מיליון שקלים כי אנחנו לא עושים את כל ההצטיידות בבת אחת כדי לא להעמיס על התקציב

אורלי עדס:       למה להדפיס מראש? כי בכל פעם שוועדת הבחירות תשמע את הקריאה שהכנסת הקדימה את מועד הבחירות, היא תוכל להגיד שאין שום בעיה לקיים את הבחירות בעוד 90 יום

אליהו (אלי) רביבו: כמה זמן לוקח להדפיס את המעטפות?      

אורלי עדס: זה לא רק מעטפות

אליהו (אלי) רביבו: אני שואל על המעטפות

אורלי עדס: אגב, המעטפות, כפי שתראו, מתוקצבות רק בשנת 2024

אורלי עדס:  זה תהליך שאורך בערך חצי שנה כי זה לא רק הדפסה, אבל אנחנו עושים את זה רק בשנת 2024, שזה לקראת הבחירות

אליהו (אלי) רביבו: אין בעיה, אבל חוץ מהדפסת המעטפות מה ההדפסה עוד כוללת?     

אורלי עדס: יש תהליך שלם שנעשה באמצעות המדפיס הממשלתי של מכרז לספק שייצר את מעטפות ההצבעה

אורלי עדס:  למי שמכיר, הליך מכרזי אורך חודשים

אורלי עדס:  אנחנו עובדים באמצעות המדפיס הממשלתי לפי חוק

אורלי עדס:  התהליך הזה לוקח זמן

אורלי עדס:  אחר-כך כל התהליך של הספקת הנייר על-ידי הזוכה, הספקת הדוגמאות, החזרה וכדומה

אליהו (אלי) רביבו: איזה דוגמאות, זה אותו פורמט?     

אורלי עדס: לא, אנחנו משנים את זה כל פעם

אורלי עדס:  אנחנו לא מאשרים עד שאנחנו לא בודקים ועושים בדיקות בקרה

אורלי עדס:  זה רק בשנת 2024, חבר הכנסת רביבו

אליהו (אלי) רביבו: אני מבין

אליהו (אלי) רביבו:  קודם כול, הצעת ייעול

אליהו (אלי) רביבו:  אם אתם תצאו במכרז וייבחר זוכה, תהליך ממושך שאני מניח שלוקח 3 חודשים

אליהו (אלי) רביבו:  הזוכה יודע שהזמנת העבודה בפועל תינתן ברגע שיוחלט שיש בחירות

אליהו (אלי) רביבו:  מה את אומרת על זה?     

אורלי עדס: גם זה קורה

משה גפני: לא שמעתי

אליהו (אלי) רביבו: הצעתי הצעה, אדוני היושב-ראש

אליהו (אלי) רביבו:  הואיל ובחירת הזכיין זה תהליך מאוד ממושך, מינימום 3 חודשים, שהמדפיס הממשלתי יפרסם מכרז

אליהו (אלי) רביבו:  ייבחר זכיין ועדיין לא תבוצע העבודה

אליהו (אלי) רביבו:  לא נצטרך להדפיס מלאי, לא נצטרך לממן אותו, לא נצטרך לאפסן ולאבטח אותו

אליהו (אלי) רביבו:  כל תהליך ההדפסה יהיה רק ברגע שהכנסת החליטה להתפזר

אליהו (אלי) רביבו:  זאת הצעה אחת

אליהו (אלי) רביבו:       עדיין יש לי כמה שאלות

אורלי עדס: ברשותך

אורלי עדס:  תפיסת המדיניות בוועדת הבחירות שהיא על דעת הסגנים וחברי ועדת הבחירות היא להיערך בכל היבט כמה שיותר מראש, כדי שכשנגיע לתקופת 90 הימים נוכל לקיים את כל תהליך ההתארגנות וההקמה של המערכת הגדולה הזאת ונוכל להתפנות אליה כשכל היתר כבר מוכן

אורלי עדס:  זאת תפיסת המדיניות

משה גפני: אגב, למה הציוד לקלפיות גדל מ-200,000 ל-3

משה גפני: 5 מיליון?     

אליהו (אלי) רביבו: אדוני היושב-ראש, 2022 זה 200,000 שקלים ו-3

אליהו (אלי) רביבו: 5 מיליון ב-2023

אורלי עדס: מכיוון שבשנים שקדמו חילקנו את ההיערכות ורכשנו את הציוד הגדול ונותרו רק השלמות של הדברים לבחירות

אורלי עדס:  כמו למשל, עטים ודברים שאי-אפשר להזמין אותם מראש

משה גפני: איך זה גדל ל-3

משה גפני: 5 מיליון?     

אורלי עדס: המחסנים שלנו די ריקים כרגע

ינון אזולאי: אז תחזירו אותם, תחסכו שכירות

אורלי עדס: אין בעיה

אורלי עדס:  אם זה מה שתחליטו כאן, זה מה שתעשה ועדת הבחירות

אליהו (אלי) רביבו: עדיין אני הולך לפי הנרטיב שאת מסבירה

אורלי עדס: אני אסביר מה אנחנו רוכשים

אחמד טיבי: הגעתי באיחור

אחמד טיבי:  יש רושם שאתם סתם מתנגדים

אליהו (אלי) רביבו: ממש לא, אני רוצה ללמוד

חמד עמאר: אדוני היושב-ראש

חמד עמאר:  אני ישבתי כאן בוועדה גם כשאישרנו תקציב וגם לפני הבחירות

חמד עמאר:  כולנו באנו אליהם בטענות מתי הם יהיו מוכנים

חמד עמאר:  לא יכול להיות מצב שאתם לא תהיו מוכנים

חמד עמאר:   אם אנחנו רוצים שהם יהיו מוכנים ובזמן, אז בואו לא נקשה עליהם עכשיו ונתחיל לשאול כל מיני דברים ולהיכנס לכל הדברים האלה

חמד עמאר:  אתה נכנס כאן לדברים – מתחילים לשאול על הדפסות ועל שכירת מחסנים

חמד עמאר:  בואו נדבר על הדברים הגדולים

אחמד טיבי: חמד, אם אתם כל-כך יודעים לשאול על כוסות, תשאלו במקום אחר, באיזה משרד אחר

אחמד טיבי:  אני מכיר את הדיון הזה

ינון אזולאי: גם אני מכיר

ינון אזולאי:  אנחנו עכשיו מפנים את כל השאלות לחמד

ינון אזולאי:  מה ההשפעה של רומן על חמד? זאת השאלה

חמד עמאר: איזה השפעה של רומן על חמד

חמד עמאר:  עצבנת אותי כשאלת אותה על ההדפסות

ולדימיר בליאק: חשוב לשאול שאלות

ולדימיר בליאק:  מה מצחיק? חילקתם 14 מיליארד קואליציוני, לא שאלתם שאלה אחת

ולדימיר בליאק:  14 מיליארד חילקתם ולא שאלתם שאלה אחת

משה גפני: יש לי בקשה אחת

חמד עמאר: תפסיקו עם ההדפסות, בואו ניכנס לסעיפים הגדולים

אליהו (אלי) רביבו: אדוני היושב-ראש, הייתי באמצע השאלה

משה גפני: אני מאוד מבקש

משה גפני:  אני לא רוצה שיהיה כאן ויכוח פוליטי לגבי הנושא של ועדת הבחירות

משה גפני:  אני לא מעוניין בזה, אני לא חושב שזה נכון

משה גפני:  יש פה מספרים מאוד גדולים

משה גפני:  עברנו את זה לא בפעם הראשונה

משה גפני:  אורלי עדס עושה את עבודתה וגם הקודמים לה עשו את עבודתם נאמנה

משה גפני:  התקציב הוא תקציב גדול

משה גפני:  אנחנו צריכים הסברים על זה

משה גפני:  מדובר בכספי ציבור

אליהו (אלי) רביבו: הגידול הוא משמעותי

משה גפני: בשום משרד אחר לא היה גידול כזה

משה גפני:  אמרנו את זה באחד הדיונים הקודמים שהיה על ועדת הבחירות

משה גפני:  אני מאוד מבקש שזה לא ייכנס לעניין הפוליטי, אנחנו לא שם

משה גפני:  אף אחד לא ערער על עבודת ועדת הבחירות, אנחנו מדברים על המספרים

משה גפני:  האם אפשר שהם יהיו בהסבר אחר? האם אפשר שהם יהיו בסדרי גודל אחר? זה הנושא

משה גפני:       ישאלו אותנו למה במשרד הרווחה ובמשרדים חברתיים אחרים זה לא גדל באותה צורה? למה פה כן? הרי שואלים אותנו את השאלות האלה

משה גפני:  שאלו בעבר ושואלים גם היום

משה גפני:  צריך הסברים מסודרים

משה גפני:  ולדימיר אומר שגם המחשוב בעניין, בבקשה, שיהיה כתוב

אורלי עדס: זה כתוב

אורלי עדס:  התקציב מאוד שקוף

ולדימיר בליאק: אני אחדד את זה

ולדימיר בליאק:  זה כתוב

ולדימיר בליאק:  בעיניי ההצגה צריכה להיות אחרת

ולדימיר בליאק:  לכן לא תראה גידול מ-45 ל-80 ואז הדיון יהיה גם בטונים אחרים

אליהו (אלי) רביבו: אנחנו עדיין גוררים את הדיון מהוועדה הקודמת שהיינו בה

אליהו (אלי) רביבו:  תראה שאפשר להיות ממוקדים וקצרים

אליהו (אלי) רביבו:  גברתי מסבירה שההוצאות ב-2023 היו 200,000 על מעטפות כי חלק גדול מההוצאות היו ב-2020

אורלי עדס: אמרתי שאנחנו מחלקים וכל שנה מזמינים משהו אחר

אליהו (אלי) רביבו: זאת אומרת ש-200,000 לא משקף הוצאה

אורלי עדס: לא משווים

אליהו (אלי) רביבו: למדתי ממך

אליהו (אלי) רביבו:  אני בכל זאת רואה שההוצאות השוטפות ב-2020 היו 25 מיליון שקלים

אורלי עדס: אנחנו השווינו ל-2022, לא חזרנו 4 שנים אחורה

אליהו (אלי) רביבו: לא, תסלחי לי

אליהו (אלי) רביבו:  ב-2022 ציוד הקלפיות היה 200,000 שקלים

אליהו (אלי) רביבו:  שאלנו למה ב-2023 את רוצה 3

אליהו (אלי) רביבו: 5 מיליון? אמרת שזה היה רק 200,000 כי בשנים הקודמות הוצאתם את המאסה הגדולה יותר

אליהו (אלי) רביבו:  זה מה שאת אמרת לי

אורלי עדס: אנחנו מחלקים, נכון

אליהו (אלי) רביבו: תודה רבה

אליהו (אלי) רביבו:       אז את לא יכולה להגיד שלא להסתכל על שנה קודמת

אליהו (אלי) רביבו:  בשנת 2020 ההוצאות השוטפות עמדו על 25 מיליון

דין ליבנה: אדוני, אני חושב שיש פה איזו טעות

משה גפני: זה לא בסדר מה שאתה עושה עכשיו

משה גפני:  אני רוצה להבין את השאלה, תן לו להשלים

אליהו (אלי) רביבו: אני סיימתי לשאול, הם הבינו את השאלה

אליהו (אלי) רביבו:  השאלה אם התשובה עוקבת כי יש לי כמה שאלות בדיוק סביב אותו נושא

דין ליבנה: אני חושב שיש בעיה בנתוני היסוד

דין ליבנה:  כשאומרים שתקציב 2020 היה 25 מיליון - - -      

אליהו (אלי) רביבו: תקציב ההוצאות השוטפות

דין ליבנה: זה פשוט לא נכון

דין ליבנה:  שנת 2020 היתה שנת בחירות והתקציב לא פולח

אורלי עדס: נכון

אורלי עדס:  אני לא יודעת מאיפה הנתון של 20 מיליון

דין ליבנה: כשמישהו אמר 20 מיליון, לנו לא ברור מאיפה הנתון הזה

דין ליבנה:  התקציב של 2020 לכל השנה - - -      

אליהו (אלי) רביבו: 2022 הוא 45 מיליון?     

דין ליבנה: 392,193

אורלי עדס: זה היה בשנת 2020

אורלי עדס:  שנת 2020 היתה שנת בחירות והתקציב היה 392 מיליון

אורלי עדס:  לכן לא ברור מאיפה הבאתם את הסכום של 20 מיליון

אליהו (אלי) רביבו: אני מדבר על התקציב השוטף

אורלי עדס: אבל מאיפה הבאת את הנתון? הוא לא היה מפולח כאן

אורלי עדס:  אני לא יודעת מאיפה בא הנתון הזה

דין ליבנה: באותה שנה לא היתה הפרדה

דין ליבנה:  ועדת הכספים עוד לא ביקשה שנפריד בין תקציב בחירות לתקציב שוטף

דין ליבנה:  לכן היה רק תקציב אחד

אורלי עדס: לא ברור מאיפה הבאתם אותו

דין ליבנה: השכר שלי, לדוגמה, שולם מאותו תקציב

דין ליבנה:  אי-אפשר לדעת אם זה מחודש בחירות או חודש של לא בחירות

אורלי עדס: מתוך ה-392 מיליון

דין ליבנה: אותו דבר הדפסות ואותו דבר כל דבר אחר

דין ליבנה:  לכן אמירה של השוואה ל-25 מיליון היא אמירה שהיא - - -      

אליהו (אלי) רביבו: 2022 הוא 45 מיליון?     

אורלי עדס: כן

משה גפני: אורלי, השאלה שלי וזאת לא שנה ראשונה שאני שואל את זה

משה גפני:  אני צריך להצביע

משה גפני:  תגידי לי איך אני יודע את הנתון הזה? למה אתם לא מסבירים אותו? אני יכול לדעת את הנתון?     

אורלי עדס: איזה נתון, אדוני?      

אליהו (אלי) רביבו: אני ברצף שאלות בדיוק באותה נקודה

אורלי עדס: ברשותך, איזה נתון אדוני רוצה

אליהו (אלי) רביבו: מוסכם שב-2022 זה 45 מיליון?     

קריאה: אנחנו יכולים להשוות בין שנה לשנה, 2018 ו-2017  - - -      

אליהו (אלי) רביבו: היא אומרת שעד 2022 אי אפשר לחלק בין שוטף - - -      

אורלי עדס: משנת 2022 עשינו הבחנה בתוך התקציב בחירות לשוטף

אורלי עדס:  זה 45 מיליון

אליהו (אלי) רביבו: גברתי, אני רואה את זה כראה וקדש, אני לא משיג על-כך

אליהו (אלי) רביבו:  לכן אני שואל

אליהו (אלי) רביבו:  מוסכם עלינו שב-2022 יש כבר חלוקה

אליהו (אלי) רביבו:  התקציב השוטף עמד על 45 מיליון

אורלי עדס: נכון ועכשיו 66

אליהו (אלי) רביבו: עכשיו את מבקשת 66

אליהו (אלי) רביבו: 6

אורלי עדס: נכון

אליהו (אלי) רביבו: ל-2024 את מבקשת 80

אליהו (אלי) רביבו: 7

אורלי עדס: נכון

אליהו (אלי) רביבו: תלמדי אותי, בבקשה, מה בתקציב השוטף מצדיק בין 2022 ל-2024 כמעט פי 2?      שאלה שנייה: תלמדי אותי איזה כוח אדם חסר היה ב-2015 - - -      

אורלי עדס: - - -     

אליהו (אלי) רביבו: אל תגחכי בבקשה גברתי

אליהו (אלי) רביבו:  בסוף אני צריך לתת דין וחשבון לבוחר ואת לא רוצה שאני אצביע על משהו שאני לא מבין אותו

אליהו (אלי) רביבו:  אני לא בקיא ולא ותיק כמו חבריי

אחמד טיבי: לא חקרתם ככה בחוק המתנות

אליהו (אלי) רביבו: נכון

אליהו (אלי) רביבו:  כל אחד בוחר את המלחמות שלו

אחמד טיבי: מה זה הדבר הזה?     

אליהו (אלי) רביבו: אני רוצה ללמוד בבקשה

אליהו (אלי) רביבו:  אתם בקיאים, עברתם הרבה מערכות בחירות

אליהו (אלי) רביבו:  אני לא ולכן אני רוצה ללמוד ולשאול את השאלות, זאת זכותי המלאה

אחמד טיבי: אני אומר שצריך לשאול את השאלות תמיד

אליהו (אלי) רביבו: אל תגחכו כשאני רוצה להשוות בין 2015, כשתקני כוח האדם עמדו על 15 מיליון וב-2024 אתם מבקשים רק 45 מיליון

אליהו (אלי) רביבו:  תלמדו אותי איזה כוח אדם לא היה ב-2015 שאמור להיות ב-2024? זכותי ללמוד את זה

אורלי עדס: מאיפה המספרים האלה?     

משה גפני: זה שאלות שנשאלו תמיד

אורלי עדס: 45 זה עובדים

אורלי עדס:  זה לא 45 מיליון, אדוני

אליהו (אלי) רביבו: אני דיברתי על כוח אדם

אליהו (אלי) רביבו:  כוח אדם זה עובדים

אורלי עדס: נכון, אבל זה לא 45 מיליון לצורך שכר, זה 45 עובדים הנתון

אורלי עדס:  אני רק מתקנת אותך

אליהו (אלי) רביבו: מה זאת אומרת?     

אורלי עדס: אמרת שגדלנו ל-45 מיליון שקל לשכר

אליהו (אלי) רביבו: 15 עובדים ב-2015 ו-45 עובדים ב-2024

אורלי עדס: אני אסביר

אורלי עדס:  עובדי ועדת הבחירות זה לא נספר בראשים אלא בתקנים כי בראשים אנחנו הרבה יותר ממספר התקנים

אורלי עדס:  להבדיל ממשרדים אחרים, אנחנו מעסיקים עובדים בכל מיני היקפי העסקה

אורלי עדס:  יש לנו עובדים שעובדים בשליש משרה, רבע משרה, חצי משרה ומשרה מלאה

אורלי עדס:  לכן זה יכול להיות פעם 45 עובדים ופעם זה יכול להיות 55 עובדים

אורלי עדס:  זה תלוי מה התקינה

אליהו (אלי) רביבו: זה תקן מצרפי, גברתי

אורלי עדס: אבל אם אתה מדבר משנת 2015 עד היום, זה נכון שחל גידול בתקנים בוועדה

אליהו (אלי) רביבו: פי 3

אורלי עדס: נכון כי היקף הפעילות של ועדת הבחירות גדל פי 100

אורלי עדס:  בחירות עושים אנשים, לא מכונות, לא טכנולוגיות

אליהו (אלי) רביבו: גם אז עשו אנשים

אורלי עדס: אבל לא אותן הפעולות שיש היום בוועדת הבחירות

אליהו (אלי) רביבו: אני לחלוטין מקבל את מה שאת אומרת ואני אומר, תלמדי אותי מה לא היה ויהיה היום

אורלי עדס: אני רוצה להסביר, אדוני, אבל זאת לא תשובה שהיא בנקודה אחת

אורלי עדס:  זה מתפרס על כלל הפעילות של ועדת הבחירות

אורלי עדס:  הסברתי שאם בעבר היתה לוועדת הבחירות ב-2020 – אני לא חוזרת ל-2015 כי שם כנראה היו לי רק שתי מערכות ממוחשבות

אורלי עדס:  בשנת 2020 היו לי רק 9 מערכות ממוחשבות והיום 22

אורלי עדס:  כדי לתפעל, לתחזק, לשדרג, לבחון - - -      

אליהו (אלי) רביבו: זה תקציב נפרד

אורלי עדס: לא, זה בשוטף

אליהו (אלי) רביבו: זה חלק מהגידול של התקנים מ-15 ל-45?     

אורלי עדס: חלק, בוודאי

אורלי עדס:  בשנת 2015 היה לוועדת הבחירות ראש אגף מחשוב שעבד בחצי משרה

אורלי עדס:  הוא זה שאיכשהו תחזק את הפעילות של הוועדה והיא לא הספיקה כי שינינו את פניה של הוועדה

אורלי עדס:  היום ועדת הבחירות צריכה כמו כל משרד נורמלי, אגף טכנולוגיות שמתפתח בהתאם לכל ההתפתחות הטכנולוגית מבחינת כל בעלי התפקידים הנדרשים

אורלי עדס:  לכן יש לנו אגף טכנולוגיות עם 7 אנשים וזה לא מספיק

אורלי עדס:  לכן יש פה דרישה לעוד בעלי תפקידים בתחום הטכנולוגיות, כי זה הנושא הכי דרמטי בוועדת הבחירות

אורלי עדס:  אין שום פעילות בוועדת הבחירות שלא דנים בה באופן נלווה גם בטכנולוגיה, אין דבר כזה

אורלי עדס:  כולל גם בדרישות של הכנסת עצמה

אורלי עדס:  כמו למשל, פנקס בוחרים ממוחשב שאנחנו רוצים להביא כבשורה, אם הבחירות הבאות יתקיימו במועדן

אורלי עדס:  לצורך זה נדרשים אנשי טכנולוגיות שיבחנו, יפתחו

אורלי עדס:  זה לא בא באוויר הדברים האלה

אורלי עדס:  זאת פעילות שהיא לאורך זמן

אורלי עדס:  זה לא דבר שאפשר לשלוף אותו מהשרוול ביום שהכנסת קמה ואומרת שבעוד 90 יום יש בחירות

אורלי עדס:  זה לא קורה

ינון אזולאי: כנסת 24 זה לא היה בשנת 2021? השוטף שם היה 19 מיליון

אורלי עדס: מה פתאום? אין סיכוי

אורלי עדס:  19 מיליון היה ב-2019 למיטב זכרוני

ינון אזולאי: אני אזכיר לך

אורלי עדס: בפעם הבאה אני גם אביא את הארכיב

ינון אזולאי: אורלי עדס ב-23

ינון אזולאי: 10

ינון אזולאי: 22 היה פה דיון על התקציב ואמרת: "נכון שבתקציב כנסת 24 התקציב השוטף עמד על כ-19 עד 20 מיליון שקלים"

אורלי עדס: בשנת 2018 הוא היה 19 מיליון שקלים

ינון אזולאי: בכנסת 24 השוטף עמד על 19 מיליון

אורלי עדס: חבר הכנסת ינון, לא

ינון אזולאי: זה לא אני אומר את זה, זה הפרוטוקול של אורלי עדס

ינון אזולאי:  אחר-כך שוב אומרת אורלי עדס: "לכן ציינתי שבתקציב בחירות 24 החלק היחסי של התקציב השוטף עמד על כ-19 מיליון שקלים ולא על 45 מיליון שקל"

קריאה: הביצוע, היו בחירות

ינון אזולאי: אני מדבר פה על תקציב שאורלי עדס אמרה שהוא היה כ-488 ובסופו של דבר בין 19 ל-20 מיליון היה התקציב השוטף

ינון אזולאי:  אני שואל: בין כנסת 24 שהיתה בשנת 2021 לשנת 2023-2024, מ-20 מיליון, אנחנו מכפילים, משלשים ומרבעים? אני לא יודע

ינון אזולאי:       אורלי, זה הפרוטוקול, לא אני אמרתי

ינון אזולאי:  יכול להיות שהפרוטוקול טעה

אורלי עדס: 	אדוני, פעם הבאה אני אקרא את כל הפרוטוקולים לפני

ינון אזולאי: אני קראתי לפחות שני פרוטוקולים

משה גפני: רבותיי, עם כל הכבוד אנחנו צריכים לסיים

אורלי עדס: אני רוצה לתת עוד דוגמה

משה גפני: דקה, אני לא נגדך

אורלי עדס: ברור לי שאף אחד מכם לא נגדי ולכולכם אני אתן תשובה, רק תאפשרו

משה גפני: אני מכיר את הדיונים האלה משנים קודמות

משה גפני:  אנחנו לא נוכל להמשיך

משה גפני:  אני מציע לך ואני מבקש לעשות את ההצגה אחרת

אורלי עדס: זה מופיע בשתי שורות עם הסברים

אורלי עדס:  זה גם בדברי הסבר

משה גפני: לא להגיד מה שאני רוצה? רק לשמוע אותך?     

אורלי עדס: בבקשה

משה גפני: אני מבקש להציג את הדברים אחרת

משה גפני:  יש את הפרויקט של המחשוב? שנדע מה הפרויקט של המחשוב

משה גפני:  בכמה הוא גדל? למה הוא גדל? אפשר בכמה מילים להגיד את הדברים האלה

משה גפני:       אני מבקש שאנחנו נדע על מה שאנחנו מדברים במבט לאחור

משה גפני:  אנחנו אישרנו הרבה פעמים את התקציב שלכם

משה גפני:  זה דבר אחד

משה גפני:       דבר שני, אני מבקש שתעשו חשבון מחדש

משה גפני:  זה נכון שכמה שיש יותר כסף אפשר לעשות את זה יותר מסודר

משה גפני:  אבל הכסף הוא מוגבל

משה גפני:  אנשים מסתכלים על זה

משה גפני:       אני מבקש שתחפשו דרך לצמצם את התקציב של 2023 ו-2024

משה גפני:  הגידול פה הוא מידי גדול

משה גפני:  אז לא הכול יהיה מושלם אבל גם שיהיה נראה לעין

משה גפני:  למשרדי ממשלה חברתיים אנחנו לא מגדילים בצורה כזאת ופה אנחנו מגדילים ללא הגבלה

משה גפני:       תסתכלו עוד פעם על התקציב, תביאו את זה אלינו

משה גפני:  קודם כל, תביאו את ההסבר

משה גפני:  הקדוש ברוך הוא נתן לכם שכל כדי שתחשבו

אורלי עדס: אנחנו עשינו את החשיבה הזאת, אדוני

משה גפני: עוד פעם

אורלי עדס: האמן לי ששום דבר לא מובא פה כלאחר יד

אורלי עדס:  אני רק רוצה להפנות אתכם לעמוד 17, שם יש את כל ההסבר, אני מוכנה להקריא אותו

אורלי עדס:  הוא מדבר על מערכת המחשוב

משה גפני: לא, לא

משה גפני:  אני לא יכול

אורלי עדס: זה מסביר בדיוק - - -      

משה גפני: אורלי, אני לא יכול, אני חייב לסיים ב-11:00

משה גפני:  אני לא יכול להביא את זה להצבעה כי זה עדיין לא גמור

משה גפני:  תנסו דברי הסבר יותר נורמליים ובימים הקרובים אביא את זה להצבעה

משה גפני:       אני מבקש שתבדקו מחדש האם אפשר לצמצם

משה גפני:       תודה רבה, הישיבה נעולה